કાશ્મીરમાં સરસ્વતીદેવીનું મંદિર હતું. આ જગતના દૈવત સમા મંદિર વિષે માન્યતા હતી કે કોઇપણ પુસ્તકને આ મંદિરમાં એક રાત્રી અને દિવસ દરમ્યાન મૂકવામાં આવે તે પુસ્તકને વિષે ખુદ સરસ્વતીદેવી નિર્ણય આપતા, પુસ્તક યોગ્ય હોય પૂરા સમય બાદ એ પુસ્તક યથાસ્થાનેબ જ રહેતુ અને જો પુસ્તક અયોગ્ય હોય તો રાત્રી દરમ્યાન મંદિર બહાર ફેકાઇ જતુ, હજારો વર્ષો સુધી ઘણાં ગ્રંથો લખાયા પરંતુ કોઇ લેખક આ મંદિરમાં માન્યતા માટે પુસ્તકને મૂકતા નહિ. કારણકે પુસ્તક મંદિર બહાર ફેકાઇ જાય તો પુસ્તક અયોગ્ય ઠરે અને લેખક પોતે હાંસીપાત્ર બને.